stanford-oval/wikipedia huggingface dataset:
โยตะ ซาโต
ประวัติ

ซาโตเกิดเมื่อวันที่ 1 เมษายน ค.ศ. 1984 ที่เมืองโมริโอกะ จังหวัดอิวาเตะ ประเทศญี่ปุ่น เริ่มชกมวยครั้งแรกเมื่อปี ค.ศ. 2004 ด้วยการแพ้คะแนน 4 ยก ต่อนักมวยชาวญี่ปุ่นด้วยกันเอง ที่โครากูเอ็งฮอลในกรุงโตเกียว ซึ่งต่อมาซาโตก็ได้แพ้อีกหนึ่งครั้งเมื่อปี ค.ศ. 2005 และเสมออีกครั้งหนึ่งในปี ค.ศ. 2009 ต่อมาซาโตได้ครองแชมป์ญี่ปุ่นในรุ่นซูเปอร์ฟลายเวท
ซาโตได้ตำแหน่งแชมป์โลก WBC ด้วยการเอาชนะคะแนนอย่างเป็นเอกฉันท์ 12 ยก ด้วยคะแนน 114-112, 116-110, และ 114-112 ต่อ สุริยัน ศ.รุ่งวิสัย นักมวยชาวไทย เมื่อวันที่ 27 มีนาคม ค.ศ. 2012 ที่โครากูเอ็งฮอล ซึ่งซาโตเป็นผู้ท้าชิงในฐานะรองแชมป์โลก WBC อันดับที่ 3 ซึ่งก่อนหน้านั้นซาโตมีสถิติการชกที่ไม่แพ้หรือเสมอใครติดต่อมาถึง 18 ครั้ง  มีส่วนสูง 171 เซนติเมตร สูงกว่าสุริยันถึง 10 เซนติเมตร และเป็นฝ่ายใช้ช่วงชกที่ยาวกว่าชกวงนอกตลอด อีกทั้งในยกที่ 3 ซาโตสามารถชกสุริยันลงไปให้กรรมการนับ 8 ได้ถึง 2 ครั้งด้วย ซึ่งภายหลังเมื่อทราบผลการตัดสิน ซาโตถึงกับร้องไห้ด้วยความดีใจ และกล่าวว่าขอมอบตำแหน่งนี้เป็นของขวัญให้แก่ชาวญี่ปุ่นที่ประสบภัยสึนามิเมื่อปีที่ผ่านมา
ซาโตป้องกันตำแหน่งแชมป์ได้ 2 ครั้ง ด้วยการเอาชนะคะแนน ซิลเวสเตอร์ โลเปซ นักมวยชาวฟิลิปปินส์ และชนะคะแนนเรียว อากาโอะ นักมวยชาวญี่ปุ่นด้วยกันมาได้ ซึ่งซาโตสามารถป้องกันตำแหน่งไว้ได้ด้วยการเอาชนะอย่างขาดลอยทั้ง 2 ครั้ง และได้พัฒนาฝีมือการชกขึ้นเรื่อย ๆ ก่อนจะเดินทางมายังประเทศไทย เพื่อป้องกันตำแหน่งกับศรีสะเกษ ศ.รุ่งวิสัย นักมวยชาวไทยที่จังหวัดศรีสะเกษ ตามสัญญาที่มีให้กันก่อนหน้านั้น ซึ่งทางซาโตได้ตั้งเงื่อนไขไว้ 4 ข้อ คือ 1. ต้องชกในเวทีในร่ม ติดเครื่องปรับอากาศ 2. ต้องเดินทางด้วยเครื่องบินชั้นเฟิร์สคลาส 3. ขอพักในโรงแรมห้าดาวที่จังหวัดอุบลราชธานีเท่านั้น เนื่องจากมีร้านอาหารญี่ปุ่น 4. กรรมการต้องมาจากชาติแถบทวีปยุโรปหรืออเมริกาเท่านั้น
นอกจากนี้แล้วยังถือว่าเป็นนักมวยชาวญี่ปุ่นคนแรกในรอบเกือบ 50 ปี ที่เดินทางมาป้องกันตำแหน่งแชมป์โลกในประเทศไทย โดยคู่ล่าสุดนั้นเกิดขึ้นเมื่อต้นปี ค.ศ. 1964 เป็นการชกระหว่างฮิโรยูกิ เอบิฮาระ กับโผน กิ่งเพชร ที่เวทีราชดำเนิน ผลปรากฏว่าโผนเป็นฝ่ายชนะคะแนนไป
โยตะ ซาโต ชกกับศรีสะเกษ เมื่อวันที่ 3 พฤษภาคม ค.ศ. 2013 และเป็นฝ่ายถูกศรีสะเกษเดินหน้าเข้าหาและออกหมัดสลับลำตัวกับใบหน้าตลอด โดยเฉพาะในปลายยกที่ 7 ที่โดนถลุงอยู่ฝ่ายเดียว แต่ก็ไม่ยอมลงไปให้กรรมการนับ จนกระทั่งกรรมการมายุติการชกลงในต้นยกที่ 8 เสียแชมป์ไปในการชกครั้งนี้
โคโกโระ คิกูจิ

| โคโกโระ คิกูจิ |
| --- | --- |
菊池 こころ
เกิด:  (1982-11-09) 9 พฤศจิกายน ค.ศ. 1982 (41 ปี) โตเกียว ญี่ปุ่น
อาชีพ: นักพากย์
ตัวแทน: Kenyuu Office
ส่วนสูง: 144 เซนติเมตร (4 ฟุต 9 นิ้ว)
โคโกโระ คิกูจิ (ญี่ปุ่น: 菊池 こころ) เกิดเมื่อวันที่ 9 พฤศจิกายน พ.ศ. 2525 เป็นนักพากย์เสียงชาวญี่ปุ่น เธอพากย์เสียงเป็นอุจิวะ ซาราดะในเรื่องโบรูโตะ
ผลงานพากย์ > อนิเมะ

โบโบะโบะ ฮีโร่ของผม (2003) -แฟนสาว
กัชเบล (2003)
Futari wa Pretty Cure (2004)
Futari wa Pretty Cure Max Heart (2005) -Pation
ดิจิตอลมอนสเตอร์ เซโวลูชัน (2005) -โคคุวามอน เอ็กซ์
อายชีลด์ 21 ไอ้หนูไต้ฝุ่นมะกันบอล (2005) - Sena Kobayakawaวัยเด็ก,Haruko
แม่มดสาวหัวใจกุ๊กกิ๊ก (2005) -อากิระ มิคาโดะ
แอร์เกียร์ ขาคู่ทะลุฟ้า (2006)-Akito/Agito Wanijima)
Ayakashi (2006) -จิโรกิจิ
Coyote Ragtime Show (2006) -August
Digimon Savers (2006) -ชิกะ ไดมอน
มหัศจรรย์สาวน้อยพริตตี้เคียว สแปลช☆สตาร์ (2006) -บอย
Mushishi (2006) -ฟูซา
บาคุกัน มอนสเตอร์บอลทะลุมิติ (2007) -มาโกโตะ
Aria the Origination (2008) -บอย บี
วันพีซ (2008) -ลีน่า, โทริโกะ
ยูกิโอ 5D's (2008) -เท็นเป ฮายาโนะ
Queen's Blade (2009) -Hachiel
Digimon Xros Wars (2010) -สแปร์โรว์มอน/พิคมอน
Shinryaku! Ika Musume (2010) -คิโยมิ ซากุระ
Shinryaku!? Ika Musume (2011) -Kiyomi Sakura
Toriko (2011) -Kruppoh
Aikatsu! (2012) -มิอุ ฮานาซึกิ
Ginga e Kickoff!! (2012) -ทาคุมะ อาโอโตะ กอนซาเลซ
Zoobles! (2012) -ไมกี้,ริน มิลล์
Digimon Universe: Appli Monsters (2016) -Gatchmon
Boruto: Naruto Next Generations (2017) -อุจิวะ ซาราดะ, หญิงร้านเย็บปักถักร้อย,ยูอินะ อิโตมากิ
Chaos;Child (2017) -ยูโตะ ทาจิบานะ
Star☆Twinkle PreCure (2019) -ด็อกกี้
Magical Girl Special Ops Asuka (2019) -Sacchu
Insect Land (2022) -Maxime
ดีมอนของผม (2023) -แอนนา
Cross Ange -โทโมมิ
ดิจิตอลมอนสเตอร์ เซโวลูชัน -คุวามอน เอ็กซ์
Ghost Hunt -เคนจิ
HeartCatch PreCure! -บุหงา
Lovely Complex -Umibozu's child
Marvel Disk Wars: The Avengers -Noriko Ashida / Surge
Shura no Toki - Age of Chaos -มิยาโมโตะ อิโอริในวัยเด็ก
ผลงานพากย์ > ภาพยนต์

HeartCatch PreCure! the Movie: Fashion Show in the Flower Capital...Really?! (2010) -บุหงา
Pretty Cure All Stars DX3: Deliver the Future! The Rainbow-Colored Flower That Connects the World (2011) -บุหงา
Pretty Cure All Stars New Stage: Friends of the Future (2012) -บุหงา
นารูโตะ เดอะมูฟวี่ ปิดตำนานวายุสลาตัน (2014) -อุซึมากิ โบรูโตะ
-โบรูโตะ- นารูโตะ เดอะมูฟวี่ ตำนานใหม่สายฟ้าสลาตัน (2015) -อุจิวะ ซาราดะ
ผลงานพากย์ > วิดีโอเกม

World's End Club (2021) -ชูโกะ
God Eater Burst (2010) -Player Character
Rockman ZX Advent (2007) -เดอะเฮดจ์รอยด์
แหล่งข้อมูลอื่น

Official agency profile (ในภาษาญี่ปุ่น)
Kokoro Kikuchi เก็บถาวร 2016-07-01 ที่ เวย์แบ็กแมชชีน at GamePlaza Haruka Voice Acting Database (ในภาษาญี่ปุ่น)
โคโกโระ คิกูจิ  ที่เครือข่ายข่าวอนิเมะ
โนบูโอะ นาชิโระ

| โนบูโอะ นาชิโระ |
| --- | --- |
เกิด: 12 ตุลาคม พ.ศ. 2524 (43 ปี)
โนบูโอะ นาชิโระ (ญี่ปุ่น: 名城 信男) นักมวยสากลชาวญี่ปุ่น ซึ่งเคยครองแชมป์โลกรุ่น 115 ปอนด์ของสมาคมมวยโลก (WBA) ถึง 2 สมัย และเคยทำสถิติเป็นนักมวยญี่ปุ่นที่ชกน้อยครั้งสุดแล้วได้ครองแชมป์โลก (8 ครั้ง) เทียบเท่ากับโจอิจิโร ทัตสึโยชิ ก่อนจะถูกทำลายลงโดยคาซูโตะ อิโอกะ
ประวัติ

นาชิโระเกิดที่จังหวัดนาระในครอบครัวของพ่อครัว แต่นาชิโระเลือกที่จะชกมวยสากลอาชีพ โดยขึ้นชกครั้งแรกเมื่อวันที่ 11 กรกฎาคม พ.ศ. 2546 ชนะน็อค ชิเงกิ อิจิโนมิยะ ยกแรก จากนั้นชกชนะอีกสามครั้ง นาชิโระก็ขึ้นชกกับฮิเดโนบุ ฮนดะ นักมวยระดับรองแชมป์โลก ซึ่งนาชิโระเป็นฝ่ายชนะคะแนนได้ ก่อนจะชิงแชมป์ญี่ปุ่นรุ่นซูเปอร์ฟลายเวทเมื่อวันที่ 3 เมษายน พ.ศ. 2548 ชนะน็อค ไซจิ ทานากะ ยก 10 ได้แชมป์มาครอง ทานากะผู้แพ้ถึงกับตัดสินใจแขวนนวมไปทันที  หลังจากชกป้องกันตำแหน่งได้ 1 ครั้ง นาชิโระก็ขึ้นชิงแชมป์โลกรุ่นซูเปอร์ฟลายเวท WBA โดยหวังสร้างสถิติเป็นนักมวยญี่ปุ่นที่ชกเพียง 8 ครั้งก็ได้เป็นแชมป์โลกเทียบเท่ากับสถิติที่โจชิอิโร สึโยชิได้ทำไว้ ซึ่งปรากฏว่านาชิโระทำสำเร็จโดยเป็นฝ่ายชนะน็อกมาร์ติน กัสติโย ยก 10 เมื่อวีนที่ 22 กรกฎาคม พ.ศ. 2549 แต่นาชิโระก็ป้องกันตำแหน่งได้เพียงครั้งเดียวก็เสียแชมป์ให้อาเล็กซันเดร์ มุญโญซ ไปเมื่อวันที่ 3 พฤษภาคม พ.ศ. 2550
หลังจากเสียแชมป์ นาชิโระขึ้นชกชนะเพชรคลองไผ่ ส.ธารทิพย์ และสายรุ้ง อ.สุวรรณศิลป์ แล้วจึงได้ขึ้นชิงแชมป์โลกรุ่นซูเปอร์ฟลายเวท WBA อีกครั้ง หลังจากที่มูนอสไปชกล้มแชมป์แพ้คะแนน กริสเตียน มิฆาเรส แชมป์โลกรุ่นเดียวกันของสภามวยโลก (WBC) มิฆาเรสจึงกลายเป็นซูเปอร์แชมป์ของสมาคมมวยโลก นาชิโระจึงได้ขึ้นชิงแชมป์โลกที่ว่างกับโคเฮ โคโนะ ซึ่งนาชิโระเป็นฝ่ายชนะคะแนนเมื่อวันที่ 15 กันยายน พ.ศ. 2551 ได้ครองแชมป์โลกสมัยที่ 2 นาชิโระป้องกันตำแหน่งได้ 1 ครั้ง พอขึ้นชกป้องกันแชมป์ครั้งที่ 2 ปรากฏว่าเสมอกับอูโก ฟิเดล กาซาเรสอย่างค้านสายตา สมาคมมวยโลกจึงสั่งให้ชกกันใหม่อีกครั้ง คราวนี้ นาชิโระเป็นฝ่ายแพ้คะแนน เสียแชมป์โลกไปเมื่อวันที่ 8 พฤษภาคม พ.ศ. 2553
หลังจากเสียแชมป์ นาชิโระหันไปชิงแชมป์โลกรุ่นเดียวกันของสภามวยโลก แต่เป็นฝ่ายแพ้คะแนนโตมัส โรฆัส ไปเมื่อวันที่ 5 กุมภาพันธ์ พ.ศ. 2554 เมื่อโรฮาสมาเสียแชมป์ให้กับ สุริยัน ศ.รุ่งวิสัย นาชิโระได้เดินทางมาชิงแชมป์กับสุริยันที่ประเทศไทย ซึ่งนาชิโระเป็นฝ่ายแพ้คะแนนไปเมื่อวันที่ 4 พฤศจิกายน พ.ศ. 2554 (ซึ่งขณะนั้นได้เกิดวิกฤตการณ์อุทกภัยครั้งใหญ่อยู่ด้วย) จากนั้น นาชิโระหันมาชิงแชมป์โลกรุ่นซูเปอร์ฟลายเวท WBA กับเทพฤทธิ์ สิงห์วังชา แต่ก็เป็นฝ่ายแพ้คะแนนอย่างสูสีเมื่อวันที่ 1 กันยายน พ.ศ. 2555 และเดินทางมาชิงแชมป์เฉพาะกาลในรุ่นและสถาบันเดียวกันกับเด่นเก้าแสน เก้าวิชิต ถึงที่ประเทศไทย แต่ก็เป็นฝ่ายแพ้คะแนนไปแบบไม่เป็นเอกฉันท์เมื่อวันที่ 3 กันยายน พ.ศ. 2556
แหล่งข้อมูลอื่น

http://boxrec.com/list_bouts.php?human_id=241980&cat=boxer เก็บถาวร 2012-06-16 ที่ เวย์แบ็กแมชชีน
โทชิอากิ โยชิดะ

โทชิอากิ โยชิดะ (ญี่ปุ่น: 吉田敏明; อังกฤษ: Toshiaki Yoshida; 2 ตุลาคม ค.ศ. 1954 – ) เป็นผู้ฝึกสอนวอลเลย์บอลชาวญี่ปุ่น จากเมืองยามางาตะ จังหวัดยามางาตะ ประเทศญี่ปุ่น
ประวัติ

โทชิอากิ โยชิดะ เริ่มเล่นวอลเลย์บอลที่ยามางาตะตั้งแต่อายุหกขวบ ในรูปแบบทีม 6 คน
เขาสำเร็จการศึกษาจากโรงเรียนมัธยมปลายยามางาตะใต้ และระดับอุดมศึกษาจากมหาวิทยาลัยจุนเต็นโด รวมถึงสำเร็จการศึกษาหลักสูตรการฝึกสอนกีฬาจากมหาวิทยาลัยสึกูบะ
ภายหลังจากสำเร็จการศึกษาหลักสูตรผู้ฝึกสอนใน ค.ศ. 1979 เขาได้เดินทางไปยังสหรัฐอเมริกา เพื่อทำหน้าที่เป็นผู้ช่วยผู้ฝึกสอนให้แก่วอลเลย์บอลหญิงทีมชาติสหรัฐอเมริกา ภายใต้การดูแลของอารี เซริงเงอร์
หลังจากกลับบ้านในปี ค.ศ. 1982 เขาก็ได้รับการแต่งตั้งเป็นผู้ฝึกสอนทีมฮิตาชิเบลล์ฟียู โดยทีมดังกล่าวได้เป็นแชมป์ลีกของญี่ปุ่น
จากนั้น ในเดือนเมษายน ค.ศ. 1983 เขาได้ย้ายไปทำหน้าที่เป็นหัวหน้าผู้ฝึกสอนทีมวอลเลย์บอลหญิงมหาวิทยาลัยโตเกียวงากูเง
ค.ศ. 1998 เขาได้เดินทางสู่สหรัฐอเมริกา และได้รับการแต่งตั้งเป็นผู้ช่วยผู้ฝึกสอนวอลเลย์บอลหญิงทีมชาติสหรัฐอเมริกาอีกครั้ง
หลังจากการแข่งขันวอลเลย์บอลในโอลิมปิกฤดูร้อน 2000 ที่ซิดนีย์ เขาก็ได้เป็นชาวญี่ปุ่นคนแรกที่ได้รับการแต่งตั้งเป็นหัวหน้าผู้ฝึกสอนวอลเลย์บอลหญิงทีมชาติสหรัฐอเมริกา และสามารถพาทีมเข้ารับรางวัลเหรียญเงินจากการแข่งขันวอลเลย์บอลหญิงชิงแชมป์โลก 2002 และออกจากการทำหน้าที่ดังกล่าวหลังการแข่งขันวอลเลย์บอลในโอลิมปิกฤดูร้อน 2004 ที่กรุงเอเธนส์
ตั้งแต่เดือนเมษายน ค.ศ. 2005 เขาได้ทำหน้าที่เป็นศาสตราจารย์ที่วิทยาลัยกีฬาบิวาโกเซเก
ในปี ค.ศ. 2006 เขาได้รับการแต่งตั้งเป็นหัวหน้าผู้ฝึกสอนให้แก่ทีมไพโอเนียร์เรดวิงส์ โดยทำหน้าที่ฝึกสอนเป็นระยะเวลาสามปี และออกจากทีมในเดือนพฤษภาคม ค.ศ. 2009
เดือนกรกฎาคม ค.ศ. 2009 เขาได้รับการแต่งตั้งเป็นหัวหน้าผู้ฝึกสอนทีมอาเงโอะเมดิกส์ ในการแข่งขันวี.ชาลเลนจ์ลีก
ดูเพิ่ม

โชโกะ โยชิดะ (นามสกุลเดิม: ทากายานางิ) คู่สมรส ซึ่งเป็นนักกีฬาวอลเลย์บอลหญิง ผู้ชนะรางวัลเหรียญทองโอลิมปิกฤดูร้อน 1976 ที่มอนทรีออล
แหล่งข้อมูลอื่น

荒井幸博 コラム 「どっこい山形人」 ～吉田敏明さん～
| ด ค กอาเงโอะเมดิกส์ ฤดูกาล 2014–2015 |
| --- | --- |
สตาฟฟ์โค้ช:  หัวหน้าผู้ฝึกสอน: โทชิอากิ โยชิดะ  ผู้ฝึกสอน: เค็งโงะ มิโนวะ  ผู้ฝึกสอนพิเศษ: เคโกะ ฮาระ  ผู้ฝึกสอน: ไดกิ อิโมโตะ 
ตัวเซ็ต:  1 โนโซมิ สึชิดะ  13 ชิโอริ โออูชิ  24 โคโยมิ โทมินากะ 
ตัวตบหัวเสา:  2 ซาชิโกะ ฮิงาชิทานิ  3 ชิโฮะ โยชิมูระ  4 ชิโฮะ คนโด  5 ทาเคดะ เอริ  6 ซาโอริ อาริตะ  11 เคียวโกะ อาโอยากิ  15 เคลลี เมอร์ฟี  16 อาซูกะ มินาโมโตะ  17 นาสึโกะ โคซาซะ  18 มิกุ เบโนกิ  19 ยูกิ อารากิ 
ตัวบล็อกกลาง:  9 มามิ มิอูระ  10 โยชิกะ โอกาโมโตะ  12 เอริกะ อารากิ  20 ยูโกะ มารูยามะ  21 หวัง ย่าเฉิน 
ตัวรับอิสระ:  7 อากาเนะ ยามางิชิ  8 ไม เซกิ  23 ริซะ โอมูโระ
ตำบลวังน้ำซับ

| ตำบลวังน้ำซับ |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Wang Nam Sap
ประเทศ: ไทย
จังหวัด: สุพรรณบุรี
อำเภอ: ศรีประจันต์
พื้นที่
 • ทั้งหมด: 26.17 ตร.กม. (10.10 ตร.ไมล์)
ประชากร (2566)
 • ทั้งหมด: 6,764 คน
 • ความหนาแน่น: 258.46 คน/ตร.กม. (669.4 คน/ตร.ไมล์)
รหัสไปรษณีย์ : 72140
รหัสภูมิศาสตร์: 720508
 ส่วนหนึ่งของสารานุกรมประเทศไทย
วังน้ำซับ เป็นตำบลในอำเภอศรีประจันต์ จังหวัดสุพรรณบุรี โดยมีองค์กรปกครองส่วนท้องถิ่นภายในพื้นที่เป็นเทศบาลตำบลวังน้ำซับ เป็นที่ตั้งของหมู่บ้านอนุรักษ์ควายไทย และโรงพยาบาลศรีประจันต์
ที่ตั้งและอาณาเขต

ตำบลวังน้ำซับ มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลย่านยาว (อำเภอสามชุก)
ทิศตะวันออก ติดต่อกับตำบลดอนปรู
ทิศใต้ ติดต่อกับตำบลปลายนา และตำบลศรีประจันต์
ทิศตะวันตก ติดต่อกับตำบลบ้านกร่าง
| เทศบาลตำบลวังน้ำซับ |
| --- | --- |
เทศบาลตำบล
ทต.วังน้ำซับที่ตั้งสำนักงานเทศบาลตำบลวังน้ำซับ
พิกัด: 14°39′26.4″N 100°10′06.9″E﻿ / ﻿14.657333°N 100.168583°E﻿ / 14.657333; 100.168583
ประเทศ:  ไทย
จังหวัด: สุพรรณบุรี
อำเภอ: ศรีประจันต์
พื้นที่
 • ทั้งหมด: 26.17 ตร.กม. (10.10 ตร.ไมล์)
ประชากร (2566)
 • ทั้งหมด: 6,764 คน
 • ความหนาแน่น: 258.46 คน/ตร.กม. (669.4 คน/ตร.ไมล์)
รหัส อปท.: 05720507
ที่อยู่ สำนักงาน: เลขที่ 95 หมู่ 5 ตำบลวังน้ำซับ อำเภอศรีประจันต์ จังหวัดสุพรรณบุรี 72140
เว็บไซต์: www.wangnamsub.go.th
 ส่วนหนึ่งของสารานุกรมประเทศไทย
การปกครองส่วนภูมิภาค > การปกครองส่วนภูมิภาค

ตำบลวังน้ำซับแบ่งพื้นที่การปกครองออกเป็น 7 หมู่บ้าน ได้แก่
หมู่ที่ 1 บ้านไร่
หมู่ที่ 2 บ้านวังกรานต์
หมู่ที่ 3 บ้านพังม่วง
หมู่ที่ 4 บ้านห้วยเจริญ
หมู่ที่ 5 บ้านสามจุ่น
หมู่ที่ 6 บ้านปู่เจ้า
หมู่ที่ 7 บ้านหนองอ้อ
การปกครองส่วนภูมิภาค > การปกครองส่วนท้องถิ่น

ตำบลวังน้ำซับเดิมมีฐานะเป็นสภาตำบลวังน้ำซับ ในปี พ.ศ. 2517 ต่อมาปี พ.ศ. 2538 สภาตำบลวังน้ำซับมี 7 หมู่บ้าน พื้นที่ 26.17 ตารางกิโลเมตร ประชากร 6,865 คน และ 1,612 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลวังน้ำซับอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลวังน้ำซับ
ปี พ.ศ. 2555 เขตองค์การบริหารส่วนตำบลวังน้ำซับมี 7 หมู่บ้าน พื้นที่ 26.17 ตารางกิโลเมตร ประชากร 6,788 คน และ 2,355 ครัวเรือน มีรายได้จริงโดยไม่รวมเงินอุดหนุนในปีงบประมาณที่ผ่านมาตั้งแต่ 13.29 ล้านบาท รายจ่ายประจำ 6.19 ล้านบาท เงินสะสม 10.55 ล้านบาทและได้รับความเห็นชอบจากราษฎร พ.ศ. 2556 กระทรวงมหาดไทยจึงพิจารณาให้องค์การบริหารส่วนตำบลวังน้ำซับอยู่ในเงื่อนไขที่จะจัดตั้งเป็นเทศบาลตำบลได้ จึงได้รับการจัดตั้งเป็น เทศบาลตำบลวังน้ำซับ
โนโซมิ อาโซ

| โนโซมิ อาโซ |
| --- | --- |
เกิด: อายะ ชิมาซากิ (ชื่อจริง) โตเกียว ประเทศญี่ปุ่น
สัญชาติ: ญี่ปุ่น

ส่วนสูง: 170 ซม.
หมู่เลือด: เอ
 
โนโซมิ อาโซ (ญี่ปุ่น: 麻生希; อักษรโรมัน: Nozomi Aso; ชื่อเล่น: โนโซมิ) เป็นอดีตนักแสดงเอวีชาวญี่ปุ่นจากโตเกียว
ประวัติและชีวิตส่วนตัว

เธอได้รับการเปิดตัวในฐานะนักแสดงหญิงที่มีส่วนสูง 170 ซม. และมีลักษณะเหมือนตุ๊กตาบาร์บี้ ส่วนแม่ของเธอเป็นชาวฟิลิปปินส์
เธอมีประสบการณ์ครั้งแรกกับแฟนเมื่ออายุ 19 ปี ส่วนเหตุผลที่เธอตัดสินใจแสดงในวิดีโอสำหรับผู้ใหญ่คือ "เธอต้องการออกจากรางที่พ่อแม่ของเธอวางไว้เมื่อเธอกลายเป็นสมาชิกของสังคม ดังนั้น เธอจึงถ่ายทำงานเปิดตัวในวันที่สำเร็จการศึกษาระดับวิทยาลัย"
ก่อนเปิดตัวผลงานเอวี เธอได้ปรากฏตัวในการถ่ายทอดสดนิโกนิโกเมื่อวันที่ 18 พฤษภาคม ค.ศ. 2012 และมีไลฟ์แชตที่จัดขึ้นในวันที่ 19 พฤษภาคม ส่วนเมื่อวันที่ 25 พฤษภาคม เธอได้ปรากฏตัวใน "ชิฮาระจูเนียร์โนะเองะเซซากุอีนไก" และร่วมแสดงกับมานะ ซากูระ และเร็ง อายาเซะ กระทั่งในเดือนมิถุนายน เธอได้เปิดตัวผลงานเอวีของค่ายเอสโอดี ครีเอต ในชื่อ "อาโซ โนโซมิ เอวี เดบิวต์" รวมถึงเมื่อวันที่ 29 มิถุนายน และ 5 กรกฎาคมของปีเดียวกัน การคัดเลือกนักแสดงหลั่งน้ำอสุจิสำหรับราดหน้า 20 คนได้รับการจัดขึ้นโดยชินโบ ฮิเดยูกิ ผู้กำกับเอวี
ในเดือนมิถุนายน ค.ศ. 2012 เธอได้ทำงานในประเทศจีน ซึ่งนำไปสู่การสร้างบัญชีสำหรับซินล่างเวย์ปั๋ว
ส่วนในเดือนเมษายน ค.ศ. 2013 เธอได้เข้าร่วมใน "นิทรรศการสุขภาพสำหรับผู้ใหญ่และอนามัยการเจริญพันธุ์แห่งประเทศจีนครั้งที่ 10" กับซูมิเระ มัตสึ และได้รับความนิยมอย่างมาก
เธอยังได้รับการเรียกในชื่อ "เสี่ยวหลิน จื้อหลิง" (หลิน จื้อหลิง น้อย) ในประเทศที่พูดภาษาจีนเพราะมีลักษณะคล้ายกับนักแสดงหญิงชาวไต้หวันที่ชื่อหลิน จื้อหลิง
การอำลาค่ายของเธอได้รับการประกาศโดยบริษัทเอสโอดีใน ค.ศ. 2014 แต่แล้วเธอก็ได้กลับมาอยู่สังกัดบริษัทแมกซิงในเดือนกันยายนของปีเดียวกัน
แหล่งข้อมูลอื่น

所属モデル｜チャチャプロモーション ที่ เวย์แบ็กแมชชีน  (archived มีนาคม 18, 2018).
Nozomi Aso's Biog - 麻生 希 オフィシャルブログ - 旧公式ブログ（ - 2014年3月4日）
麻生希 あやん丸 ที่เอกซ์ (ทวิตเตอร์)
โมริซาดะ โฮโซกาวะ

โมริซาดะ โฮโซกาวะ (ญี่ปุ่น: 細川護貞; 17 กรกฎาคม พ.ศ. 2455 - 3 ตุลาคม พ.ศ. 2547) เป็นไดเมียว แห่งคุมะโมะโตะ และเป็นผู้นำคนที่ 17 ของตระกูลโฮโซกาวะ ของญี่ปุ่น
ครอบครัว และชีวิต

เกิดในปี พ.ศ. 2455 เป็นผู้นำตระกูลโฮะโซะกะวะคนที่ 171912 สำเร็จการศึกษาจากมหาวิทยาลัยเกียวโต สมรสกับ เจ้าหญิงโคโนอิ อัตสุโกะ มีบุตรด้วยกัน 1 คนคือ
โมโรฮิโตะ โฮโซกาวะ - นายกรัฐมนตรีแห่งญี่ปุ่นคนที่ 79
โมริซาดะ ได้เขียนหนังสือเรื่อง "Hosokawa's Diary," เพื่อเป็นการประกาศเรื่องราวเหตุการณ์ในสงครามโลกครั้งที่สอง  และเป็น นายกสมาคมกอล์ฟแห่งประเทศญี่ปุ่น และเสียชีวิตในวันที่ 3 ตุลาคม พ.ศ. 2547 ด้วยโรคหัวใจล้มเหลว
ผลงานประพันธ์

Isobe's light Shobo Secheon達SEZU the emperor's Diary, 1953
Chuokoron-sha, Inc. 1978 New Edition Secheon Diary vertical collection after the 2002 Hiroshi Naka
Hall Motomu Riyuu幽斎 Secheon 1972 after Hiroshi Naka Library
茶・花・史 怡園随筆 主婦の友社 1972 Flower Tea主婦NO友社history essay怡園1972
Selected Masterpieces collection Yeongbuk blue stationery (編著),木耳1978
Minutes一得Chuokoron-sha, Inc. 1982
If flowers and a bottle KODANSHA China 1983
Beauty and political statements and audience discussion Tei Mamoru Hosokawa: Chuokoron-sha, Inc. Utita Kenzou Mitsuoka Aki 1986 after the library
Sang文藝春秋person with a record of 憶往揮塵 1988
letter to the remaining fish house Secheon geese Album 1990
Nikkei resume my generation home Secheon 70 1991
Chuokoron-sha, Inc. porcelain Qing eye color迷五1992
โปเกมอนเวิลด์แชมเปียนชิปส์

อีเวนต์อีสปอร์ต
| --- | --- |
การแข่งหรือฤดูกาลปัจจุบัน:  โปเกมอนเวิลด์แชมเปียนชิปส์ 2023

การแข่งขัน: โปเกมอน
ก่อตั้ง: ค.ศ. 2004 (2004)
เจ้าของ: เดอะโปเกมอนคอมพานี
ซีอีโอ: สึเนกาซุ อิชิฮาระ
ผู้ได้รับมอบหมาย: เพลย์! โปเกมอน
การแบ่ง:  จูเนียร์ (ตั้งแต่เกิดจนถึง 12 ปีก่อนปีของฤดูกาลแข่งปัจจุบัน ยกเว้นผู้ที่มีอายุต่ำกว่าหกปี)  ซีเนียร์ (อายุ 13 ถึง 16 ปีก่อนปีของฤดูกาลแข่งขันปัจจุบัน)  มาสเตอส์ (อายุตั้งแต่ 17 ปีขึ้นไปก่อนปีของฤดูกาลแข่งปัจจุบัน) 
สำนักงานใหญ่: เบลวิว รัฐวอชิงตัน สหรัฐ
สถานที่: สถานที่หมุนเวียน
เว็บไซต์: Play! Pokémon Events
โปเกมอนเวิลด์แชมเปียนชิปส์ (ญี่ปุ่น: ポケモンワールドチャンピオンシップス; อังกฤษ: Pokémon World Championships) เป็นงานอีสปอร์ตจากการเชิญเท่านั้นซึ่งจัดโดยเดอะโปเกมอนคอมพานี โดยจัดขึ้นเป็นประจำทุกปีในเดือนสิงหาคมและมีเกมจากซีรีส์โปเกมอน เช่น วิดีโอเกมโปเกมอน, โปเกมอน เทรดดิงการ์ดเกม, โปเก็น ทัวร์นาเมนต์ และโปเกมอน โก ผู้เล่นจะได้รับคำเชิญเข้าร่วมการแข่งชิงแชมป์โลกตามผลงานของพวกเขาในรอบคัดเลือก และทัวร์นาเมนต์อื่น ๆ ที่จัดขึ้นตลอดทั้งฤดูกาล และชิงเงินทุนการศึกษา, รางวัล และตำแหน่งแชมป์โลก ยกเว้นในทวีปเอเชียที่คำเชิญเข้าร่วมการแข่งชิงแชมป์โลกได้รับการจัดการโดยหมายกำหนดการจากแผนกเพลย์! โปเกมอน
ประวัติ

การแข่งโปเกมอนเวิลด์แชมเปียนชิปส์เริ่มขึ้นเป็นครั้งแรกด้วยโปเกมอน เทรดดิงการ์ดเกม (TCG) ใน ค.ศ. 2004 ส่วน ค.ศ. 2009 เพลย์! โปเกมอน ได้เริ่มจัดการแข่งสำหรับซีรีส์วิดีโอเกมโปเกมอนควบคู่ไปกับโปเกมอน เทรดดิงการ์ดเกม ซึ่งเรียกรวมกันว่าวิดีโอเกมแชมเปียนชิปส์ (VGC) เช่นเดียวกับการแข่งเทรดดิงการ์ดเกมแชมเชียนชิปส์ โดยผู้เล่นจะแข่งกับผู้เล่นคนอื่น ๆ ตามช่วงอายุของตนเอง (เช่น จูเนียร์, ซีเนียร์ และมาสเตอร์) ในพรีเมียร์ทัวร์นาเมนต์ที่แตกต่างกัน และฤดูกาลจะปิดท้ายด้วยผู้เล่นที่ดีที่สุดที่ได้รับคำเชิญให้เข้าร่วมการแข่งโปเกมอนเวิลด์แชมเปียนชิปส์ในเดือนสิงหาคม ซึ่งการแข่งในวิดีโอเกมแชมเปียนชิปส์มีการเล่นเกมที่แตกต่างกันในแต่ละปี
ใน ค.ศ. 2016 เพลย์! โปเกมอน ได้ประกาศว่าโปเก็น ทัวร์นาเมนต์ จะมีซีรีส์การแข่งขันชิงแชมป์เป็นของตัวเอง และจะเล่นในโปเกมอนเวิลด์แชมเปียนชิปส์
ใน ค.ศ. 2019 มีการประกาศว่าโปเกมอนเวิลด์แชมเปียนชิปส์ปี ค.ศ. 2020 จะจัดขึ้นที่ลอนดอน สหราชอาณาจักร ซึ่งเป็นครั้งแรกที่การแข่งขันชิงแชมป์โลกจะจัดขึ้นในสถานที่นอกทวีปอเมริกาเหนือ ที่น่าจะเกิดจากโปเกมอน ซอร์ดและชีลด์ ซึ่งเกิดขึ้นในภูมิภาคที่ได้รับแรงบันดาลใจจากสหราชอาณาจักร ที่รู้จักกันในฐานะกาลาร์ และเป็นฉากของเกมที่จะเล่นโดยแผนกวิดีโอเกมของการแข่งขันชิงแชมป์โลก
วันที่ 31 มีนาคม ค.ศ. 2020 เพลย์! โปเกมอน ได้ยกเลิกการแข่งโปเกมอนเวิลด์แชมเปียนชิปส์ 2020 และระงับฤดูกาล 2020 เนื่องจากความกังวลด้านสุขภาพจากการระบาดทั่วของโควิด-19 สิ่งนี้เกิดขึ้นหลังจากการประกาศก่อนหน้านี้คือในเดือนมีนาคมมีการยกเลิกการแข่งขันชิงแชมป์นานาชาติยุโรป ค.ศ. 2020 และเป็นส่วนหนึ่งของฤดูกาลระหว่างเดือนมีนาคมถึงมิถุนายน ค.ศ. 2020 ครั้นเมื่อวันที่ 9 กุมภาพันธ์ ค.ศ. 2021 มีการประกาศว่าโปเกมอนเวิลด์แชมเปียนชิปส์ ค.ศ. 2021 จะเลื่อนออกไปเป็น ค.ศ. 2022 ด้วยเหตุผลเดียวกัน
ในช่วงต้นเดือนมกราคม ค.ศ. 2022 มีการยืนยันแล้วว่าโปเกมอนยูไนต์จะเล่นที่เวิลด์แชมเปียนชิปส์ ซึ่งทำให้เป็นเกมโมบาใหม่ล่าสุดที่มีการแข่งอีสปอตส์อย่างเป็นทางการ ต่อจากลีกออฟเลเจ็นดส์
ส่วนในเดือนพฤษภาคม ค.ศ. 2022 หลังจากผ่านไปหกฤดูกาล เพลย์! โปเกมอน ได้ประกาศสิ้นสุดโปเก็น ทัวร์นาเมนต์ แชมเปียนชิปซีรีส์ หลังฤดูกาล 2022
ใน ค.ศ. 2022 มีการประกาศว่าการแข่งชิงแชมป์โลก ค.ศ. 2023 นี้จะจัดขึ้นที่โยโกฮามะ ประเทศญี่ปุ่น (ซึ่งเป็นพื้นฐานของนครเวอร์มิลเลียนในคันโต) เมื่องาน ค.ศ. 2023 เกิดขึ้น จะเป็นครั้งแรกที่เวิลด์แชมเปียนชิปส์ไปเยือนประเทศต้นทางของแฟรนไชส์ดังกล่าว ตลอดจนเป็นเวิลด์แชมเปียนชิปส์ครั้งแรกที่จะเกิดขึ้นในทวีปเอเชีย
ในช่วงท้ายของอีเวนต์ ค.ศ. 2023 ทางเดอะโปเกมอนคอมพานีได้ประกาศว่าการแข่งโปเกมอนเวิลด์แชมเปียนชิปส์จะกลับมาที่รัฐฮาวายอีกครั้ง เนื่องจากการแข่งชิงแชมป์โลกครั้งก่อนในรัฐนี้จัดขึ้นใน ค.ศ. 2012
โนบูตาเกะ คนโด

| โนบูตาเกะ คนโด |
| --- | --- |
พลเรือเอก โนบูตาเกะ คนโด
เกิด: 25 กันยายน ค.ศ. 1886 โอซากะ ประเทศญี่ปุ่น
เสียชีวิต: 19 กุมภาพันธ์ ค.ศ. 1953(1953-02-19) (66 ปี)
รับใช้:  ญี่ปุ่น
แผนก/สังกัด:  กองทัพเรือจักรวรรดิญี่ปุ่น
ประจำการ: ค.ศ. 1907–1945
ชั้นยศ: พลเรือเอก
บังคับบัญชา: คาโกะ, คงโง กองกำลังภาคใต้, กองหลวงหลักกองกำลังภาคใต้, กองเรือที่ 2, กองพลปฏิบัติการยิงสนับสนุนฝั่งด้วยปืนเรือที่ 1, กองเรือที่ 5 กองทัพเรือจักรวรรดิญี่ปุ่น, กองเสนาธิการทหารเรือ, กองเรือที่ 2 กองทัพเรือจักรวรรดิญี่ปุ่น, กองพลเรือลาดตระเวนที่ 4, กองเรือประจำพื้นที่จีน
การยุทธ์: สงครามจีน–ญี่ปุ่นครั้งที่สอง  •  ปฏิบัติการเกาะไหหลำ   •  ปฏิบัติการซัวเถา สงครามโลกครั้งที่สอง  •  ยุทธนาวีที่มิดเวย์  •  การตีโฉบฉวยมหาสมุทรอินเดีย  •  การทัพนิวกินี  •  การทัพกัวดัลคะแนล  •  การทัพหมู่เกาะโซโลมอน
บำเหน็จ: เครื่องราชอิสริยาภรณ์อาทิตย์อุทัย (ชั้นที่ 2) เครื่องราชอิสริยาภรณ์เหยี่ยวทองคำ (ชั้นที่ 1 และชั้นที่ 3) เครื่องราชอิสริยาภรณ์มงคลรัตน์ (ชั้นที่ 3)
งานอื่น: สภาสงครามสูงสุด (ประเทศญี่ปุ่น)
โนบูตาเกะ คนโด (ญี่ปุ่น: 近藤信竹; อังกฤษ: Nobutake Kondō; 25 กันยายน ค.ศ. 1886 – 19 กุมภาพันธ์ ค.ศ. 1953) เป็นพลเรือเอกในกองทัพเรือจักรวรรดิญี่ปุ่นช่วงสงครามโลกครั้งที่สอง ในฐานะผู้บัญชาการของกองเรือที่ 2 กองทัพเรือจักรวรรดิญี่ปุ่น ซึ่งเป็นกองกำลังหลักที่แยกออกของกองทัพเรือสำหรับปฏิบัติการโดยตนเอง คนโดได้รับการยกย่องว่ามีความสำคัญเป็นอันดับสองรองจากพลเรือเอก อิโซโรกุ ยามาโมโตะ
ประวัติ > ชีวิตช่วงแรกและอาชีพ

คนโดเป็นชาวโอซากะ เขาสำเร็จการศึกษาในระดับต้น ๆ ของนักเรียนนายร้อย 172 นายจากรุ่นที่ 35 ของโรงเรียนนายเรือจักรวรรดิญี่ปุ่นในปี ค.ศ. 1907 ในฐานะว่าที่เรือตรี เขาได้ทำหน้าที่ในเรือลาดตระเวนอิซึกูชิมะ และเรือประจัญบานมิกาสะ หลังจากการเริ่มดำเนินงานในฐานะเรือตรี เขาได้รับมอบหมายให้ประจำเรือลาดตระเวนอาโซะ, เรือพิฆาตคิซารางิ และเรือประจัญบานคงโง ตั้งแต่ปี ค.ศ. 1912–1913 เขาได้เป็นผู้ช่วยทูตฝ่ายทหารเรือต่อสหราชอาณาจักร หลังจากที่เขากลับไปญี่ปุ่น เขาได้ทำหน้าที่ในฟูโซช่วงสั้น ๆ จากนั้นในตำแหน่งเจ้าหน้าที่จำนวนมากตลอดช่วงสงครามโลกครั้งที่หนึ่ง ตั้งแต่ปี ค.ศ. 1916–1917 เขาได้เป็นหัวหน้านายทหารปืนใหญ่ในอากิซึชิมะ
อ่านเพิ่ม

D'Albas, Andrieu (1965). Death of a Navy: Japanese Naval Action in World War II. Devin-Adair Pub. ISBN 0-8159-5302-X.
Dull, Paul S. (1978). A Battle History of the Imperial Japanese Navy, 1941–1945. Naval Institute Press. ISBN 0-87021-097-1.
Dupuy, Trevor N. (1992). Encyclopedia of Military Biography. I B Tauris & Co Ltd. ISBN 1-85043-569-3.
Parrish, Thomas (1978). The Simon and Schuster Encyclopedia of World War II. New York: Simon & Schuster. ISBN 0-671-24277-6.
Van Der Vat, Dan (1978). Pacific Campaign: The U.S.-Japanese Naval War 1941-1945. New York: Simon & Schuster. ISBN 0-671-79217-2.
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ โนบูตาเกะ คนโด
แอสเตโม รีวาเล อิบารากิ

| --- | --- |
ก่อตั้ง: 1980
สนาม: ฮิตาชินากะ, อิบารากิ,   ประเทศญี่ปุ่น
ผู้จัดการทีม หัวหน้าผู้ฝึกสอน:  โคจิ ยามาโนกาวะ  อาซาโกะ ทาจิมิ
หัวหน้าทีม: Kanako Saito
ลีก: วี.ลีก ดิวิชัน 1
ฤดูกาล 2023-24: อันดับที่ 7
เว็บไซต์: โฮมเพจสโมสร
แอสเตโม รีวาเล อิบารากิ (ญี่ปุ่น: Astemoリヴァーレ茨城; อังกฤษ: Astemo Rivale Ibaraki) เป็นทีมวอลเลย์บอลหญิงซึ่งตั้งอยู่ ณ ฮิตาชินากะ, จังหวัดอิบารากิ ประเทศญี่ปุ่น ทีมนี้เข้าแข่งขันในรายการเอสวี.ลีก และมีเจ้าของทีมคือฮิตาชิออโตโมทีฟซิสเต็ม
นอกจากนี้ ยังมีนักกีฬาวอลเลย์บอลหญิงทีมชาติญี่ปุ่นทำหน้าที่ร่วมสังกัดสโมสรแห่งนี้หลายราย อาทิ อะริซะ ซะโต, ยุกิโกะ เอะบะตะ, ยุกิโนะ นะงะมะสึ, ซะโอะริ ทะกะฮะชิ รวมไปจนถึงเมะงุมิ คุริฮะระ
ประวัติ

สโมสรแห่งนี้ได้รับการก่อตั้งขึ้นในเดือนพฤศจิกายน ค.ศ. 1980 ในชื่อฮิตะชิซะวะรีวาเล โดยคำว่า รีวาเล ในชื่อทีม เป็นภาษาอิตาลีที่มีความหมายคือ "คู่แข่ง" ซึ่งมีนัยหมายถึงการเป็นคู่แข่งรายสำคัญในการแข่งขันวี.ลีก
ทีมนี้ได้รับการเลื่อนระดับสู่การแข่งขันวี.ลีก ใน ค.ศ. 1998
ในเดือนเมษายน ค.ศ. 2009 ทีมนี้เป็นฝ่ายแพ้ในการแข่งขันวี.ชาลเลนจ์ ส่งผลให้ทีมนี้ถูกลดระดับสู่การแข่งขันวี.ชาลเลนจ์ลีก ในฤดูกาลถัดไป
ในเดือนเมษายน ค.ศ. 2010 ได้มีการเปลี่ยนชื่อทีมเป็นฮิตะชิรีวาเล
ในเดือนเมษายน ค.ศ. 2013 ทีมนี้ได้เลื่อนระดับสู่การแข่งขันวี.พรีเมียร์ลีก อีกครั้ง หลังจากเป็นฝ่ายชนะทีมเด็นโซ่แอรีบีส์
เกียรติประวัติ

รองชนะเลิศ (1 สมัย): ค.ศ. 2006